**Ministru kabineta noteikumu projekta “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr. 126) noteikta kārtība, kādā piešķirami Eiropas Savienības tiešie maksājumi. Ministru kabineta noteikumu projekts “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) sagatavots, ievērojot Eiropas Komisijas (turpmāk – EK) 2021. gada 23. aprīļa vēstuli, kurā EK sniedza savus apsvērumus par paziņotajiem lēmumiem, ko Latvija iesniedza par brīvprātīgi saistīto atbalstu (turpmāk – BSA) attiecībā uz atbalsta pieteikumiem, kuri attiecas uz 2021. gadu. Ņemot vērā šos apsvērumus, jāizdara šādi grozījumi:1. atcelt atbalsta pasākumu BSA par rudzu populācijas šķirnēm, jo nav pieejami statistikas dati par rudzu sējplatībām no 2009. līdz 2013. gada, lai noteiktu atsauces platību rudzu šķirnes sējumiem, kā to prasa EK;
2. finansējums BSA par liellopiem, cietes kartupeļiem, sertificētām stiebrzāļu un lopbarības augu sēklām, sertificētas sēklas kartupeļiem, sertificētām labības sēklām, augļiem un ogām un proteīnaugiem 2021. un 2022. gadam ir noteikts 2020. gada līmenī. BSA mērķis ir saglabāt ražošanu. Sektoros, kuros tiek pārsniegta reference (noteiktais dzīvnieku vai hektāru skaits), finansējuma palielināšana mudinātu atbalsta saņēmējus turpināt palielināt produkcijas ražošanu, bet tas neatbilst brīvprātīgi saistītā atbalsta produkcijas ražošanas ierobežojošajam raksturam, kas nodrošināms saskaņā ar Eiropas Parlamenta un Padomes 2013. gada 17. decembra Regulas (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 52. panta 6. punktu. Tādēļ paziņoto finansējuma palielinājumu šiem atbalsta pasākumiem varētu uzskatīt par neatbilstošu saskaņā ar ES normatīvajiem aktiem;
3. kultūraugu un zemes izmantošanas veidu kodu sarakstā nepieciešams norādīt, ka par vīnogām var saņemt BSA, jo vīnogas arī ir iekļautas BSA augļiem un ogām atbalsttiesīgo kultūraugu sarakstā (Ministru kabineta noteikumu Nr. 126 216.1. apakšpunkts);

4) jāpielāgo arī Ministru kabineta noteikumu Nr. 126 67.1 punktā noteiktais kultūraugu īpatsvars, ņemot vērā š.g. 1. aprīlī pieņemtos grozījumus minēto noteikumu 14. punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 5800 lauksaimnieku, kas pieteikušies BSA maksājumiem 2021. gadā. Ar grozījumiem noteikumos Nr. 126 netiks pārkāpts tiesiskās paļāvības princips.Eiropas Parlamenta un Padomes Regulā (ES) Nr. 1307/2013 noteikts, ka KLP mērķu sasniegšanai var būt vajadzīga atbalsta shēmu pielāgošana jaunākajām izmaiņām īsā termiņā. Tāpēc jāparedz atbalsta shēmu pārskatīšanas iespēja, īpaši ņemot vērā ekonomiskās norises vai budžeta stāvokli. Tas nozīmē, ka saņēmēji nevar pieņemt to, ka atbalsta saņemšanas nosacījumi nemainīsies. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu grozījumi nerada papildu informācijas sniegšanas pienākumu, tie arī neveido administratīvo slogu. |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Noteikumu projektā ietverto atbilstības prasību izpilde neradīs papildu izmaksas atbalsta pretendentiem. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, ņemot vērā EK norādes, un grozījumu izdarīšanas apsvērumi norādīti anotācijas I sadaļas 2. punktā. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā steidzamu regulējuma nepieciešamību, projekta izstrādei nav paredzēta sabiedrības līdzdalība, bet savlaicīgas informēšanas nolūkā noteikumu projekts tiks nosūtīts Latvijas lauksaimnieku nevalstiskajām organizācijām. |
| 2. | Sabiedrības līdzdalība projekta izstrādē | Tā kā nepieciešams rīkoties nekavējoties, sabiedrības līdzdalība projekta izstrādē nav iespējama. |
| 3. | Sabiedrības līdzdalības rezultāti | Tā kā nepieciešams rīkoties nekavējoties, sabiedrības līdzdalība projekta izstrādē nav iespējama. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Zemkopības ministrs K. Gerhards

Dimanta 67027237

elina.dimanta@zm.gov.lv